મહાપાલિકા વિસ્તારમાં તમામ સેક્ટર અને આસપાસના વિસ્તારો ચાંદખેડા, અડાલજ, પેથાપુર, ચિલોડાને આવરી લેતી બસ સેવા તત્કાલીન મુખ્યમંત્રી નરેન્દ્ર મોદીએ શરૂ કરાવી હતી. પરંતુ સમય વિતવાની સાથે ઓસટી તંત્રની આડોડાઇ સહિતના અનેક નડતરના કારણે છ મહિના પહેલા કોન્ટ્રાક્ટરે આ સેવા બંધ કરી દીધી હતી. ત્યાર બાદ નવેસરથી બસ સેવા ચાલુ કરવા માટે પ્રક્રિયા હાથ ધરી હતી. પરંતુ સ્થાયી સમિતિ દ્વારા સતત ટેન્ડર રદ કરાતાં ઘણો સમય વેડફાયો હતો. આખરે યોગી એડ્‌યુટ્રાન્ઝીટ નામની કંપનીને તારીખ ૧ લી ઓગસ્ટે કામ સોંપાયુ હતું.